section_heading: Status zaštite
paragraph_text: S manje od 800 jedinki na području od 1 000 km<sup>2</sup>, Pongo tapanuliensis je najrjeđa vrsta velikih čovjekolikih majmuna. Ova činjenica je dovela do klasificiranja vrste kao kritično ugrožene, iako ju još uvijek nije procijenio Međunarodni savez za zaštitu prirode. Prijetnju za opstanak vrste čine krčenje šume, lov, sukob s ljudima, protuzakonita trgovina životinjama, te ponajviše predložen projekt izgradnje hidroelektrane, koji bi mogao utjecati na gotovo 8% njihovog staništa i uništiti životinjske migracijske putove. Depresija zbog parenja jedinki u bliskom srodstvu javlja se zbog malog broja članova vrste. Ovo je dokazano raščlambom genetskog niza dviju jedinki, koja je pokazala znakove da su se njihovi preci parili s jedinkama u bliskom srodstvu.